North-west University, Potchefstroom, Research and Support | NWU | North-West University
Ka ga ronaMolaetsa wa Motlatsa-Moreketoro: Patlisiso le Borulaganyi
Maikemisetso le maikaelelo: Khamphase ya Potchefstroom
Lenaane la ditlamo tsa patlisiso
Patlisiso ka Diwebosaete Tsa Diselulafouno
Brain Bag Dipuo tsa go dira patlisisoDipuo tse di latelang tsa go dira patlisiso ka Brain Bag
Dipontsho le dipuo tsa nako e e fetileng tse di neng tsa neelwa ka Brain Bag
Dibidio tsa Brain Bag
Dintlha-kgolo tsa patlisiso le tshedimosetso-kakaretso
YBB Thuso ya go Dira Patlisiso
Datlisiso le Togamaano
Babatlisisi ga ba di gogang kwa pele: Babatlisisi ba le mmalwa ba YBB ba abelana maitemogelo a bone le batho ba bangwe mo lefatsheng.
• Dithutego tsa Mokaedi wa Sekolo sa Tsamaiso ya Dikarolo Tsa Mmele, Boitapoloso le Metshameko mo Khamphaseng ya Potchefstroom di mmaya mo maemong a baithuta bogolo wa mmele wa motho ba le 14 mo lefatsheng lotlhe.
• Mokaedi wa Senthara e e di Gogang Kwa Pele ka Dikotla e ne e le ene fela monetetshi yo o tswang Aforika yo o neng a laleditswe ke Mokgatlho wa Lefatshe Lotlhe wa Pholo (World Health Organisation) gore a tle go nna Leloko la Setlhopha se se Nang le Bokgoni sa Bogakolodi ka Tsa Dikotla.
• Monetetshi wa Senthara e e di Gogang Kwa pele ya Patlisiso ka Lefaufau o ne a laleditswe ke Mokgatlho wa Patlisiso wa Bosetšhaba gore a ye go emela Aforika Borwa kwa COSPAR, e leng komiti ya boditšhabatšhaba ya patlsiso ka lefaufau.
• Mankge mongwe wa Sekolo sa Disaense Tsa Tikologo o ne a tlhophiwa go nna Modulasetulo wa komiti ya boditšhabatšhaba ya Tumalano ya Merafe e e Kopaneng ya go Lwantsha Go Tlhokomologiwa ga Ditsha.
• Banetetshi ba babedi ba Senthara e e di Gogang Kwa Pele ya Patlisiso ka Lefaufau ba ne ba le maloko a setlhopha sa boditšhabatšhaba sa banetetshi se NASA e neng ya se naya awate ya go nna le seabe ga sone mo go atlegeng ga letsholo la sesutlha-lefaufau sa ga Ulysses.
Bolepadinaledi: Setlhopha sa babatlisisi go tswa kwa Khamphaseng ya Potchefstroom ke sengwe sa ditlhopha tsa patlisiso tsa boditšhabatšhaba sa High-Energy Stereoscopic System (H.E.S.S.) se se neng sa nna bafenyi ba Moputso wa Descartes le Moputso wa Rossi.
Senthara ya Dikhomphiutha Tsa Lobelo lo Logolo: Senthara ya YBB ya Dikhomphiutha Tsa Lobelo lo Logolo kgotsa Centre for High Performance Computing (CHPC) e tlhomologile ka ntlha ya didirisiwa tsa yone tsa boleng jo bo kwa godimo tsa go dira ditekeletso le patlisiso e e tseneletseng ka dikhomphiutha mo dirutweng tse di farologaneng.
Badulasetulo ba boditšhabatšhaba ba patlisiso: Yunibesiti ya Bokone-Bophirima e ne e le yunibesiti ya ntlha mo Aforika Borwa e Lefapha la Saense le Thekenoloji kgotsa Department of Science and Technology (DST) le neng la e abela go nna modulasetulo wa Boenjenere Jwa Nyutlelia. Di DST tse dingwe tse pedi, e leng badulasetulo ba patlisiso kwa Khamphaseng ya Potchefstroom ke Banetetshi ba Fisika ya Dinaledi le Fisika ya Sebaka. Gape, Khamphase e na le Modula-Setulo mmogo wa SANERI wa Go Ithuta Maokwane le Maokwane a Mangwe a Sele a a Phepa.
Senthara e e Nang le Bokgoni ya DST: Lefapha la Saense le Thekenoloji kgotsa The Department of Science and Technology (DST) le ne la naya YBB DST ya boraro Senthara e e Nang le Bokgoni kgotsa Centre of Competency (CoC) ya Haeterojone le Khansele ya Patlisiso ka Tsa Saense le Intaseteri kgotsa Council for Scientific and Industrial Research (CSIR), mme YBB e ne e eteletse pele mo dingwageng tsa ntlha tse tlhano.
Tsamaiso ya Ka fa Methabolisime mo Bathong e Tsibogelang Diokobatsi ka Gone: YBB e na le tsamaiso e le nngwe fela mo Aforika Borwa ya Ka fa Methabolisime mo Bathong e Tsibogelang Diokobatsi ka Gone, mme seno se dira gore Yunbesiti e nne e e di gogang kwa pele mo patlisisong ya botegeniki jo bo amanang le ditshedi tse dinnye.